Predkladacia správa

	Podľa plánu práce vlády SR na rok 2002 bolo predsedovi vlády SR I. Miklošovi, v spolupráci so splnomocnencom vlády SR pre výstavbu a prevádzku Sústavy vodných diel Gabčíkovo-Nagymaros (ďalej SVD G-N) D. Kocingerom, uložené v  júni, predložiť na rokovanie vlády SR Správu o výsledkoch spoločného slovensko-maďarského monitorovania vplyvu vodného diela Gabčíkovo na životné prostredie za rok 2001 v zmysle „Dohody medzi vládou Slovenskej republiky a Maďarskej republiky o niektorých dočasných technických opatreniach a prietokoch do Dunaja a Mošonského ramena Dunaja“ podpísanej 19. apríla 1995 (ďalej Dohoda 1995).

	Zásadným dokumentom o výsledkoch monitorovania je Spoločná výročná správa z vyhodnotenia monitoringu za príslušný hydrologický rok v jazyku slovenskom, maďarskom a anglickom.

	Termín predloženia správy nebol dodržaný. Pracovné kontakty medzi zodpovednými pracovníkmi za výmenu údajov, spracovanie a výmenu Národných správ na maďarskej strane, ktoré sú podkladom pre prípravu Spoločnej správy,  spracovanie, prerokovanie a podpis Spoločnej správy, boli výrazne ovplyvnené voľbami v Maďarsku. I keď nenastalo, z dôvodu volieb, prerušenie kontaktov odborníkov pre monitorovanie, ako tomu je v rokovaniach o realizácii Rozsudku MSD (podávaná je súbežná Informácia). Pozvanie maďarského povereného splnomocnenca za monitorovanie Gy. Erdeyho  na prerokovanie a podpis spoločnej správy (16.-19. septembra 2002), D. Kocingerom bolo zo zdravotných dôvodov  akceptované až 6. novembra 2002.

	Zo záverov Spoločnej správy nevyplýva požiadavka meniť alebo doplniť Dohodu nad rámec kompetencie poverených splnomocnencov. Z toho dôvodu sa nevyžaduje meniť ani doplniť uznesenie vlády z 18. apríla 1995 č. 245 a vláde sa predkladá len Informácia.